<classify> WADAU wanaojihusisha na utoaji wa elimu ya awali jijini Mbeya, wametakiwa kushiriki katika mikakati ya kupambana na baadhi ya wazazi na walezi, kuwafi cha majumbani watoto walemavu hivyo kukosa misingi imara ya elimu.Ofisa Elimu Msingi katika Halmashauri ya Jiji la Mbeya, Christina Mwakyusa alitoa mwito huo alipomwakilisha Mkurugenzi Mtendaji wa halmashauri hiyo kwenye Mahafali ya Tatu ya Watoto wa Mradi wa Makuzi na Malezi Play Lab, ulioendeshwa na Shirika la Brac ukiwalenga watoto walio na umri wa kati ya miaka sifuri hadi mitano.Mwalimu Mwakyusa alisema pamoja na jitihada mbalimbali, zinazofanywa na serikali kwa kushirikiana na wadau wengine kuzuia ukatili wa kuwakosesha elimu watoto walio na ulemavu, bado wapo wazazi na walezi wanaoendelea kuwaficha watoto wa aina hiyo majumbani kwa imani potofu za kuficha aibu. Alisema ili kukomesha tabia hiyo ni muhimu wamiliki na wanaoendesha vituo vya kulelea watoto na kutoa elimu za awali, waibue watoto walemavu wanaofichwa majumbani ili wajengewe misingi mizuri ya kielimu kama wenzao.Alibainisha kuwa kwa kuwa katika madarasa ya awali na vituo vya malezi jumuishi ndiko kunakojenga misingi bora ya watoto. Hivyo ni vema watoto walio na ulemavu wakapelekwa shule.Ali alisema wakianza kujifunza na wenzao ni rahisi hata kupunguza kiasi cha ulemavu wao hasa kwa wale walio na matatizo ya kiakili. Mtoto unapoanza kumchanganya na wenzie tangu akiwa mdogo unamsaidia kujenga misingi mizuri ya ushirikiano na pia kujifunza. Huku ndiko kunakoanza kuwajenga viongozi wa kesho, walimu na wataalamu wengine.Sasa tunapomficha mtoto aliye na ulemavu asiungane na wenzie tunamsababishia ulemavu wake kuongezeka kwa kuwa hakuna anachojifunza huko alikofungiwa, alisema Mwakyusa.Lakini niwapongeze Brac kwa kuwa na mradi huu ambao uliwalenga watoto ambao wapo kwenye umri mdogo zaidi ya ule ambao tumekuwa tukiwapokea kwenye madarasa yetu rasmi ya awali na la kwanza. Mnasema sasa mnajitoa na kuuacha uendeshwe na jamii, nitaomba wakati tukihamasisha wananchi kutambua faida zake na kuendeleza ninyi pia mzidi kutuunga mkono japo kwa ushauri maana ninyi ndiyo mlibuni jambo hili, alisisitiza.Meneja wa Mradi, Crepton Madunda alisema walilazimika kubuni mradi huo baada ya kuona sera zimebaki kimya kwa elimu ya mtoto aliye na umri wa kati ya miaka sifuri hadi mitano na hivyo kuibua changamoto ya namna gani mtoto aliyepo kwenye umri huo atapata nafasi ya kujifunza kusoma, kuandika na kuhesabu.Alisema huo ndio ulikuwa mwanzo wa Brac kuanzisha vituo vya kulelea watoto walio na umri huo wakishirikiana na shule walizoziteua katika mikoa ya Mbeya, Tanga na Dar es Salaam ambako kwa mwaka huu pekee jumla ya watoto 4,650 wamehitimu na kwa Mkoa wa Mbeya wapo 584.  <topic>: KITAIFA 